**Մարզպետի տեղակալ Լևոն Սարգսյանը մասնակցեց Կարմիր խաչի միջազգային կոմիտեի կազմակերպած շրջայցին 19.12.2013թ.**

 Տավուշի մարզպետի տեղակալ Լևոն Սարգսյանը Կարմիր խաչի միջազգային կոմիտեի Հայաստանյան պատվիրակության հրավերով դեկտեմբերի 19-ին մասնակցեց Բերդի տարածաշրջանի մի քանի համայնքում Կարմիր խաչի միջազգային կոմիտեի կողմից 2013 թվականին իրականացրած ծրագրերի պաշտոնական հանձնմանը: Մարզպետի տեղակալը Այգեպարում մասնակցեց գյուղի մանկապարտեզի բացմանը, շնորհավորեց համայնքի անդամներին, ծնողներին ու փոքրիկներին հրաշալի իրադարձության առթիվ` մաղթելով նրանց խաղաղ ու անամպ երկինք: Լևոն Սարգսյանը այցելեց նաև Ներքին Կարմիրաղբյուր, որտեղ Կարմիր խաչի միջազզային կոմիտեն իրականացրել է խմելու ջրագծի վերանորոգման աշխատանքներ` ամբողջ գյուղն ապահովելով խմելու ջրով: Գյուղում տեղադրվել է նաև հանրային ծորակ: